
Ka Jingthir Nia 

KITAB IV 


HA LUM Diengiei ki paidbah ksuid ki rai ban iatrei 
kam lang ban pynngop i'a u briew. Hadien ba ki ioh jingtip 
na u nongsyntiat jong ki ba la ai kyrteng u Spai ha ki 
kitab ba shwa ia kane; ki shim ia ki dur ba phdr kat kum 
ka lain 539 ka Kitab I. U Ren, ka tap bad kiwei pat ki 
ksuid ba u fom Rekha u la shah ban leit kim pat iohi dak 
ban wan. U Jom Rekha da lade hi u iakren bad u Kfii 
rangbah bad kiwei. Ka buit ksuid ka jop. Ki briew ki khet 
ia ka jingkieng Sohpet Bneng ban ym hap kiew mynmiet 
bad hiar mynstep. 



Ka Burom Ba La Jah 

KITAB IV 


DANG SAW tyngdb ha shwa ba sngi kan doh 
Ki him ba jngum synia ka ri thymmai, 

U Spai ba kup ha dur ngaptem minot 
U suh soit soit sha phang ba phuh ka step. 

U jah de jlang shapoh ki dieng ba rben, 

Ban ap ban swait aiu kan jia mynta. 

U sngap u sngew sawa na suin ba sngur; 

Shata u tur : shu lum tang nub tang jri. 

Ha 'tiew tyrso : pajih na trai dieng heh 
Ki khmat ki khmiet sha bneng, ki shkor kyndiang 
Ki shah. Syntiew ki skut, ki sieij, ki soh 
Ki kmen; la khlieh ki dem ha lydr ba jem 
Ba beh na lum jrong tam ka ri thymmai : 

Ryntih ki phai la kum shipai bla mlicn 
Haba hukum ki ioh nu heh u hain. 

U Spai u dem de khop ha ’tiew tyrso : 

U kjit um thiang ban kit sha rew ka kmie ? 

Mano hangto ba kloi ban boi khlem nong ? 

Ki khmat ki khih khrik khrik, ka khlieh ka king; 
lingtip un lum, sha khet u Jom ban lam. 

Kaei un leh ba khun u Blei kin wan 
Hajan ? Ka buit ki ksiiid ruk ruk ka tuid; 

Ka rit, ka ran kum duid umsaw mynlyiur. 

Mynta u tip lada sha u ki wan, 

Ka kam ban leh lada ka suin ka shah ! 



KA BUROM BA LA ]AH 


Hynniew ki jur ki hiar ha sla khyndew, 
Kyrleng mano ba tip i*a khitn u Blei ? 

Mano ban sei ki nia balei ki hiar ? 

Hato ki thngan ki fliang? Ki rep ki riang 
Balei baba ha tbian kim shong kim sail ? 

Ka hok, burom, akor, ka nia, jutang, 

Ka said, ka tip, ka buit, ka bdr baroh 
I la ki la ai. Burom ka Bncng ha ki 
Kham shai; tjngshaih jinglong ba khiiid pyllun 
Ka trai tang nub tang jri ba kliar u him 
Kvntang ka ti th\mmai : ka ri ba ngeit 
Ha bor lah duh ki khi kulong kumah. 

Yuwei na ki ki khot u Khi rangbah. 

Ha u baroh ki dcm ki nia jutang 

Ban Yaid r> ntih ki kam ha khrum ka bncng. 

1 \n;i u lain khatlai na dien ki bud. 

Ha dur ha dar ki sviem baioh khatsaw : 

Ka dur ba hok ba khiiid ba wan na bncng. 

U Kfii u phai shane, u phai shatai, 

Khatduh iha para lok ba don ban ong 
Kaban iadei bad Hep thymmai mynta. 

Kyrtcng u ai Ta ar ban shai kamrarn 
Ban Ich, ban bit ka tur lymmuh haiuh. 

U peit nyngkong huwei uba hell ksah; 

Suki u sdang ka sneng, ki kam ban sam. 

‘’Para, namar ka bor phi don, ki ksah 
Ki song, u Bdr nga jer kyrteng jong phi. 

To peit, to kbmiet, to sngap, to sngew, kynthei 
Ban da ban k6r nu ksiiid u khrei ba sian. 

U ring mynsiem bad shan syngkai, u bteng : 

"Ngin iaid bam ly6r shi phang ba sngew pyngngdd; 

KITAB IV 


Ale iawan ! Phi pat phi sah shadien ? 

Jabieng ba proh phi ioh baroh : Nga jer 
Kyrteng ka Buit. Ngi ioh bad B6r bad Buit. 

Phi pat ba bud hapdeng ka dien bad khmat. 60 

U Deng , kin tip i'a phi naduh mynta. 

Katba jingshai jingshit ka sngi ka sah, 

Utei u hep ba hiar khatduh, u Duh 
Kyrteng sa lai iajied ma phi, ka biang. 

To jied katba phi ieit ban khot ia ki.” 65 

Kumta u Kni u kren, ha u ki dem 

Ban ngeit ban bud. Ki laid ki ieng kylleng 

Jaka mar jan bad i jingdap kyrhai 

Ki dieng ki sieij ba jrong, ba heh, ba rit 

Ka ri b ] a khreh u Blei ban ehong ki kbiin 70 

Lut sngi jong u. Syntiew bun jait ki kheit; 

Ki rah haba ki hiar ranab u lum. 

Pyrthei mariang ha ki ka dem ka nguh. 

Ka pang, ka jhia, ka khia, ka shon kim tip. 

Ki mrad ki mreng ki suk ki sain hangta. 75 

Ka step ka suit rong ksiar syntiew ki skut; 

Ki sim ki siaw, rynsied ki sier ki skei. 

Ka lydr ka beh hir hir ha ri thymmai 
Na lum sha lum, na them sha them ban im 
Baroh ba ring mynsiem; ban roi ban san. 80 

Ki um ba shngiam ki tuid lyngngai khlem lwait. 

Ka suin ka sngur, ka shai phymai kynjai. 

U Spai de soit u suh ban sngap ban sngew 
Ban i da khmat ki kam ki khtin ka Bneng. 

Ha dob kulab ba lieh u leh mynlum 
Mynlang ha dur u ngap; ka sur u sei. 

Ka thei ba hiar na bneng na dien u Duh 


85 

Shata khmih shain, shata ki shkor ki shah. 

Khatlai sha khmat ki kam, marwci ka ang; 

Ka klet ban bud lu Khi ba lam lynti. 90 

U Spai u i ka lad kamram ban sdang 
U pbai la khlieh sha ka, ka tdong sha dien. 

Ki ksuid ki buit bun sap ki nang ban phnieng. 

“Ko thci. ko khun ka bneng, shano phin leit ?” 

Mar dep kylli, u tem la sur ba thiang. 

Ka thei ba hiar khatduh ka sngew phylla 
Ban lap nyngkong ia kum kata ka rngai; 

Ta para thei ka khot ban pynsabut. 

Ki lang baroh hynniew kynthei hangta 

Ban sngap da dum iu ngap ba kren Khasi. 100 

“Balei leit long khyllah kumne mo lok ?” 

Kawci kylli ka ai ka daw ban paw. 

)ubab mano ban sei bym pat ju i ? 

“Ko khun ka bneng ! Balei phi boi ia nga T* 

U ngap u ban bad sngap ka nia ban mih. 105 

Katba u ap, ka sur sngew thiang u sei : 

Ka sur ba pynkynmaw ia khet u B’ei. 

Ta rang ki khot; iu Khi ki khawoit kti. 

Baroh hynniew ki wan. Ki sngap ki sngew; 

Ki peit ki i. U Kni u kwah tohkit. 110 

“Balei phi bymgia kai, phi sngap ia ei; 

Ki khmat sha nga, ki shkdr pat dngong sha Vei ?” 

Kumta kylli u Khi uba kit khia; 

U peit pyllew shu ’riew kul£b bapli. 

“Ha sngap ! phim sngew ? Marwei u tem u put? 115 
Yalam noh kloi ! kham bang hangtai haldr 

KITAB IV 


Ngin rwai; ngin shad ha khmat u Trai Kynrad.” 

U Spai u sngap, sha ki u chah la shkor; 

Sha ki hi kcih la nia ba pynbyrngia 

U sci u siaw ha sur nurok ka ksew, 120 

“Balei ko lok phi leh lyngngoh lyngngain : 

Balei phi boi ia nga u ngap minot ? 

Nga trci minot kumne shawci ngam her. 

Phi kein : katne jingiar pyrtliei mariang; 

Phim shong phim sah: phi ticng phi smiej ia ei ? 125 

Phi kiew mynmiet : ka ling mano ban plie ? 

Dang ngir phi hiar; la jrem ka met ka phad. 

Ko lok; nga kylli khnang balci kumne ?” 

Bym tip buit tub ki ksuid ki khrei kynsha; 

U Khi um poi pyrkhat um suba sniew 
Jingthaw ba rit ba khraw ha snieh pyrlhei : 

U sdang khana ka bneng shi ksai ar ksai. 

“Men tip kein ngap; baroh ngi dei ki khun 
U BIci.” U phai sha khatlai ngut; u bteng : 

“Ym tang ma ngi; kiwei ruh don byllai 
Hangtei ha bneng ki rwai iaroh ha khmat 
Ka khet u Syiem jong ngi. Baroh la thaw 
Ha dur ba khtiid, ba hok, ba tlem shisha; 

Ta ngi la shah ban wan laid kai shane. 

Ngi bam ki soh; ngi kheit syntiew ki skut 
Khlcm thung khlem rep, kyrhai ki mih bangne. 

Hukum ngim ioh ban sah mynmiet myniong; 

Shaldr ngi kiew ban thiah lada kamram 
Ka shah. Hangtei ka sur ba thiang ka riew ; 

Ka sur nongjop, sur syiem naduh mynshwa. 

Shatei ngin kiew tang sngi ki lum kan doh.” 


130 


135 


140 


145 

U Spai ha sur la jong u tem u put. 

Ki dob syntiew ki khih kir kir; hynrei 

Ka met, thapbniang, ki khmat, ki tmain ki heh 

Katba u kren jingtip ban lum ban tuh. 150 

“Khub ! ei,” u sdang, “khublei, ba dei ki khun 

U Blei. ‘Ka sur nongjop' phi ong myntan ? 

Mano ba mid ban long nongjop khlem thma ? 

Ju don ne em ka thma ka kticn ha bneng V* 

Kumta kylli u Spai ba sian ban «?aid. 155 

Ki khmat nang heh ki tmain ki khih kham stet. 

“Snpew bieit tasngcng ban sngap jinglong ka bneng; 

Trai raid kn ri ba trch ban brai tang rwai.” 

U ban. U Khi u peit iu hiut iu iiier; 

U pbai shu Spai jing hai kham bha u ai : 160 

“Ko ngap ba kwah khyllah jubab to sngap ! 

Dei kein. Ka ksinp, tasar, ka bom, nakra 
Ki tem; la duitara bla pynkhreh lpa. 

U Syiem u jop ka nia, ka buit, ka bor. 

Tu nongpynkhih khynniuh pyntha ka bneng 165 

Mynwei la shop la beh ia u nangtei 

Bad la kynhun shaduh ka ri Myngkoi 

Sha jnpai na khet jong u. Ka jia ha shwa 

Pyrthei kan mih na um khohruh khohram 

Khlem dur. Don kein ka daw ban rwai ^aroh. ,, 170 

“O pleng ! ” bteng biang u Spai, "nga tip mynta. 

Phi rwai, phi shad, phi nguh iu syiem khlem jied. 

Ia katba kwah leh syiem leh blei lade ? 

Kular lehse la sei shi klah ar klah 
Ei ci ban leh ia katba lah ka nguh 
Ka dem, ka leh sngew rit arsap laisap ! 


175 

KITAB IV 


Ym dei kumta, ko Khi ? Kular ai'u 

Phi ioh ba phi kohnguh la khlieh kumta ?” 

Buroh ki khun u Blei ki sngew phylla 
Ka nia bu ngap u sei f kim tip bu dei 180 

U ksuid u khrei. Ki khmat ki khih khrik khrik. 

Para ma ki ki peit; nangta u Duh 
U skuin pyni khyndiat khymoit u kren : 

“Ko Khi ba long rangbah rangsan i'a ngi ! 

Khyndiat te ngan pyni la lait ne dei. 185 

I eh noh i‘u ngap bapli wat leit pynwit; 

Ale ngin leit ioh ngop ha sur jong u. 

Shatci um lah ban kiew; namar hukum 
Kam don ban rah ei ei nangne shatci. “ 

“Kumno kumta ? Nga dang kwah tip te phi. 

Khlem daw kin rwai kin shad, khlcm nongkylliang. 

Kumno ka lah ban lone ? Pynbiid u Spai. 

Ka sngi shalor ka nang tai kiew suki; 

Pyrthei ki i la kum ban ih noh hi. 

Ka Iyer ka beh hir hir, ki sim ki pah 
La kumba don ka daw, ha sur sngew blaw. 

U Spai u tern sur khroh ba lung ban sngap 
Ki Thci. 

Ka Buit shu Khi ka peit ban kren 
Te shen ka ong : “leh noh wat pynsatia 
lu ngap bapli. Ya noh ioh sep ka sngi 200 

Ha nia bym ju iohsngew hangtei ha bneng.” 

“Ngan shu jubab i'a u khyndiat bun hun. 

Me i ! Ngi im kham bha kat kum hukum; 

Ngi wan, ngi leit, ngi iaid, ngi ieng, ngi trei 


190 


195 

Ngi ktah kat kum ka ain. Kular ngi ioh 205 

Ban im jiwnom katba hukum bad ain 
Ka Bneng ngi bat pyrkhing bad miet bad sngi. 

Hangne ban sah shi slem kam dei ia ngi; 

Tang pher khyndiat shatci shaneng ngin kiew. 

U Blci u shun iu Jom u nongpynkhih 210 

Pyntha ka bneng. Ioh tigat ha ruh uta 
Ngi dei ban kiew mvnmiet. Mynta u Blei 
U peit ia ngi ba boi ia me u ngap”. 

U Spai u sngap ban sngcw; hvnrei u khih 
Kham pher, u phai sha phang ba boh ka Iyer. 215 

Ki khiin ka Bneng ki i u syier har har, 

SH iang Ihapbniang ha khlich u kah, u da; 

Ki khmat ki khih kiew kiew ka i ur kam mih. 

Baroh ki khiin u Blei ki khmiet shatei. 

“Balei u sviem iong phi u tieng i'u )om ? 220 

Uba dang don nongshun um dei u Blei. 

Radbah u long, lada u niid ban ich 

La khet hangtei, hima thymmai hangne 

Ban reng. Phi dei riewshHir shisha; phi ich 

Ka Bneng. To seng long ling long sem hangne 225 

Ha fnieh pyrthei. To rhong, to sah, to suk, 

To sain, to roi to pa. Phi tieng iano T * 

U Bor u dom : “Ngan ksih ine i ngap; 

I balia lei ?” Nang bun ban sngap, ban i; 

Ka suin ka dum : dar dar sawa kyndit 230 

Jingriew pyrthat. U Spai u rit kynsan; 

U syier ban khmih ban khan aiu kan jia. 

Khyndew ka win, khlek khlek leilich talain; 

Ki khun ka Bneng ki tieng; te shrak ki ieng 

KITAB IV 


Ryntih. Riew biang pyrthat dar dar na suin. 235 

“Ngan ksih, ngan ksih” u Bor uba don bor 
U ong. “Sngap me ! U syiem u kren na bneng. 
la noh ! Kiew shwa shynrang, kynthei na dien. 

Ale ngan lam lynti. To nguh to dem 

Katba ngi kiew. Na trai tang nub tang jri.” 240 

Ki kiew baroh; ka buit nurok u Spai 

Ka dum. Utei u khih u ksaid marwei; 

U rit hi ria ha sien balai ba riew 
Na suih. Ei ei u dei ban leh khlem khreh. 

U Spai de soil sha para ksuid u suh, 245 

Khubdr ban ai kham kloi shu Jom Rekha. 

La lum la lang ki ksuid pyllun ha lum; 

Lu syiem ki ker, ki ap khubor thymmai, 

Kyrkich ka trei i'a khlich ki ksuid ki khrei 

Ban i bu Spai sha ki un poi biang por. 250 

La khmat ki phai sha liang ba mih ka sngi. 

U Teit Paidbah u sdang bynniaw marwei : 

“Balei kumne u slem u lok ba stet ? 

Haleh mane mano mano i’a u ? 

Bun slem katta, mano ba poi pyrkhat ? 255 

La dei ban phah synran da rit da ria. 

Uthie u dei u Spai ba stet, u dei.” 

Tang poi u Spai ki ksuid ki kmen tohhoh, 

Ki kwah kyrkieh ki kam bu leh ban tip. 

Bu slem wan phai na kam bu shimti hi; 260 

Ki don ka daw ban sngap ban sngew, ban sngoh 
Ta u. 


Beb beb shyntur u Jom ka khih; 

Khriaw khriaw ki riew ki tmain da speh dingkhied. 

“Kumno me lap V* dawa na u ka mih; 

Bu dei u Jom ym long pynslem jubab, 265 

“Baiong, baiong, tyr^ain ki kti ki kjat 
Baroh. Ym long ! Ki kiew shal6r baroh.” 

Kumta u Spai u sdang. “Bad nangta pat ?” 

Dawa u Jom Rekha. “Kumno me lap ?” 

Keng keng u khih; ki mat khohsiew ki riew; 270 
U dum ka buit. Mynsiem u noh buhkhoh. 

Lada nongpeit ki peit; kritik ki kren 
Kin i i'u Tom ban sah kynmaw jiwnom : 

U khih khlem ksaid; u ksaid khlem sngcw; u ngeit 
Khlem ngeit. “Ka dihv, khlem daw”. U Spai kloi kloi 275 
Jubab u ai. “Ki tieng iu Blei hangtei. 

Kata kam dei ka daw. Ngi ruh ngi tieng 
Ja phi khlem daw." U Jom u diaw u ang, 

“Me i a'iu ? Mem tip ? Balei me slem ?" 

“Ap kynrad, ap.’’ U Spai um ju kyrkieh, 280 

“Nga i ia ngab ki doh khlem troh khlem kboh; 

U Khi u lam Jynti, khatlai ki bud 

Khlem kyrtiang dien. Nga suh Ivmmuh i'oh ngat." 

“Men ngat haei ? Mem dei u dkhot kyrpang 
Hima Myngkoi ?** Kyrhuh u Jom, “pynkloi ! ” 285 

Kum stim ha lum u ai hukum kyrkieh. 

“Phi don ka hok, lada don hok, ha ngi 

Ban tip aiu nga i. Ym long, baiong 

Ngong ngong.” “Me slem palat ban lait thyllieij. 

Me mut ki kong ba shong ha jrong ki iong ?" 290 

“Baiong ka khlieh pyllon jong nga, kynrid. 

Phi thung ia nga ban khung khubor. Khru khru 

KITAB IV 


Nga wan. Ban hun ma phi nga ai kumne : 

Kynrad jong ki u khlain palat imat 

Dar dar, kyrhuh na suin; nga kut ban bud 295 

Ta ki.’’ Khrep khrep ki mat khohsiew, beb beb 
Shyntur ka khih. “Ki kren kumno, te me ?” 

U Jom jubab u pan. “Sa tang ma phi; 

La;hai dang step kin wan khlem pep, wat pep 

Phi nih ioh nong phi duh. Nga ai tang nguh.” 300 

“Ha phi ki khun ba bun ka ri Myngkoi; 

To thaw ki wait, ki sdie ngan leit lashai.’’ 

Tang ang u Jom khriang khriang ka riew ka kliar 
Diengi'ei. “Ngan ong i'a ki; kin ot hi kein. 

Kim lah kicw shuh ban nguh iu syiem jong ki.” 305 

U Icit Paidbah ba kwah ban roi ki briew 
U ang : “Talam i'a nga, ban i tang liak.” 

“To rngap, to sngew !” Ai ksai u Spai, “U syiem 
Jong ki khlem pep un ai ka ain thymmai. 

Ka ain ba rim, ki ong, kin im jiwnom. 310 

Kumno phin paw ha khmat jong ki : kumto ?” 

"Kumne te em. Ngan bud ha dur Jalyeit 
Ne dur Lami. Ngi thaw makna ki wait, 

Ki sdie ban kit mynstep kin syier noh hi. 

Mynta ngin her, ngin kit, ngin buh ha trai 315 

Tang nub tang jri.” U leit Paidbah la buit 
U sei. “Khie noh, Sohpet ka bneng lashai 
Un dkut.” Kumta kubur u Jom Rekha. 

Ki paid ba sah bad u ki leh la kam; 

Iu Jom, pynthut kim nud namar ki bud 
Hukum bad ain khlem thoh ba ai teng khat. 


320 

“Nga ruh ngan leit lashai ha dur u skain, 

Ngam dait; ha dob pynticw iewbih ngan shong 
Katba kynrad u kren ka khroh ka kjor. 

Lida jingkieng ka dkut; jingmut kam thut.” 325 

Kumta u Spai u kren khlem dak jingkmen. 

U Jom Rekha um thiah. U ap ban wan 
Paidbah ba lcit buh liar ha trai tang nub 
Tang jri ba pur shaduh tyngkong u Blei. 

Sobpet ka Bneng ne fingkieng Ksiar ki khot 330 

Ha ri thymmai ki ksiew pateng pakit 
Ki hynniew jur. 

Ki ksuid ba her ki per, 

Ki pah ha sur ba pher. “Ka kam la dep M , 

Ki rwai, ka nguh ka dem ki ai hu Jom. 

“Tang saw sahit ngan hiar ha Sohpet Bneng; 335 

To shong to thiah, lada phi kwah ban thiah/' 

U Jom u khih pisa ba step ka slem; 

Dang ngir u thir ki tir ba pynlam wir, 

U don ka daw u ap ba suin kan saw; 

Sha khun ka Bneng, nongrim thymmai un seng. 340 

U laid keng keng; u shong u ieng khlem meng; 

Ha dur Moina un shim, un kren kum sim. 

Paidbah bla thait ka wan buh wait bad sdie 
Ki thain khohsiew hapoh syrngiew ba ngiew 
Ka miet ba dum kynjah, te ngai ki thiah. 345 

Marwei u Jom u kren; khyndiat ki ksuid 
Ki sngew. “Ngan khroh ngan kjor, ngam leh da b6r 
Joh plan ka tldr. Ngan lap i'a ki hangtei. 

Kin sngap i'a nga mynta; kim sngap mynshwa.” 

U Jom Rekha u i khyndiat ki ksuid 


350 

KITAB IV 


Ki ksaid ba pah tyngab bad paitpuraw. 

“Shano u Spai, u Ieit Paidbah, ka Pap 

Ki jah ?” Heng heng ka sur, keng keng ka dur 

Kyrkieh kumba sam eit pynhiar ki ksuid : 

“Spaiji, leitji, Papji ! Kumno ngan leit 355 

Khlem phi ? U Ren la phet, Jingiap la bud 
la u”. Tang ang ma u, ki lai ki kmcn. 

“Ngin leit noh hi kata; ha dur syntiew 

Ngan paw.” U leit Paidbah u pan pynstet. 360 

“Sumar ! ” Maham u Jom, “Men paw ha dur 

Larni ba me pan hi. Hangta wat ang 

Mano mano. Ngan kren marwei, ynda 

La dkut Sohpet ka Bneng phin ang heng heng.” 

“Kumta kynrad ka lad nga wad ban mad, 

Jingstad ki khun ka Bneng lada kin seng 

Jingstad ki khun ka Bneng lada kin seng 365 

Hima thymmai.” Ka Pap hukum ka ap : 

“Lada phim thut, nga ruh ngan bud. Ngam ud 
Ngam thnum, shyntur ngan kbum lada hukum 
Phim ai. Ngan peit ia ki ba ngan ^huh.’’ 

“Laleit katba kwah leit. La noh, i'oh slem.” 370 

Hukum u Jom ban lap ki khun ka Bneng 
Ha snieh pyrthei. “Ngin h€v ha dur ba pher; 415 

Ngim kob ioh ngop hi khop ne jlop.” U Jom 
U sneng ba don ki ksuid ba sdang leh meng. 

Ki ksuid ki hdr sha Sohpet Bneng, ki poi 375 

Ha shwa ban saw ka suin ha sla syntiew 
Sla sieij bad dieng baroh. Te khop ki dem 
Hajan tang nub tang jri kum sim, kum skain, 

Kum thliem, kum juk ban ap jingjop la Jong. 

Baroh ki kren Khasi para ma ki; 380 

Moina u ap ha tnat dieng bah; u skain 

lymgam u dem ha d6b synticw kulab 

Hajuh haba u shim ta dur u ngap 

Hynnin. Kitei ki hiar u Spai u i; 

Te soit u h6r shu Jom, u kren pasiaw. 385 

“Kynrad, kitei ki hiar. Ngan ap ha dob/’ 

U Jom Moina u dem ka khlieh khub6r 
U pdiang. U i tyngshaih jingshai pyllun 
Ka trai tang nub tang jri na khun ka Bneng. 

U Ieit Paidbah u jied khyllah ka dur. 390 

“Ngam treh Larni, ngan kylla piat mvnta. 

Balei kumne ? A wa ! ” U ma har har 
la jingtyngshaih burom ki khun ka Bneng. 

“Ngan slem ban i'oh burom lada shah jop 
U Jom. Kam pher, kin bun ki piat thymmai 395 

Ban pynkylla pyrdet synshar khadar." 

Jingshai nang iar nang far, Moina u khreh 440 

Ta khun ka Bneng ban poi ka tnat bu dem. 

Tu Kni la btid da thei bha briew, ki rang 
Ki bud nadien. U B6r ba khlain u hiar 400 

Khatduh. Kitei ha lum ki lang khatlai 
Ki ap ban dap khatsaw, shaldr ki khmiet. 

“Bah B<5r ! ” pyrta u Khi, “balei hangto ?" 

“I sim ! ” Jubab u Bor. “Ngan ksih, ngan ksih." 
Khatlai kim i u sim ba dem ha dieng. 405 

“Wan shwa ! Ngin rai baroh khatsaw ban bha 
Ki kam ! ” Kumta hukum u Kni rangbah. 

Ha trai tang nub tang jri; hukum u Khi 

Kiwei kim bit tam lah ioh jah ka shap 

Bakynja bneng haba nongrim ki seng, 410 

“Ka sim ? Phi i'ohi sim ha ‘ring u Syiem 
Hangtci ? Hangne te don ki sim, ki doh. 

Sumar, wat khar na b&r; ka Bneng kan dom 
la ngi jiwnom.” Moina iu B6r u bud 
U sngap ba kren Khasi u Kni. “Khubriew,” 415 

U sdang. U leh kum sim hi kein, ki shkor 
U sngap kyndiang. “Ngam khu ia pha ka sim.’* 

U Kni u kren tohmet. “Em Kni kynrad, 

U sim/’ bynrap u Bor; “tnng shu balia, 

Ngan ksih,” u kren pynbiid, “Me don khubor ?” 420 

“To kren kham kloi ! ” Hukum u Kni rangbah, 

“Yoh sep ka sngi. Ngin laid shane shatai 

Ban shai; Ichse kham jngai. Ynnai iamai 

Bad me. Kren kein. Lada me slem, u Bor 

Un ksih, khyrwait ryndang katba u mon. ,, 425 

U Jom ba shim ha dur Moina u peit; 

U i kiwei ki sngap iu skaih jyrngam 
Ha dob kulab. Balei ki song iu skaih ? 

“Ko Kni kynrad, hukum ban wan kitei; 

Kim peit ia nga; kim sngew kim sngap ia nga 430 

Haba kat phi u Kni phi don hangne. 0 

U Spai ba spaih lade ha dur u skaih 
U kren : “To khie ialang hangtei ban sngew.” 

Ki phai la khmat shu Kni. Ki i bu B6r 
U ieng syndah u Kni rangbah jong ki. 

Shata ki ‘iaid suki ban lap ka d£w 
Ba Kni bad B6r ki peit hajuh, kin sngew 

Aiu kim tip. U skain jyrngam de wong; 

U bud nadien, kiwei ki ksuid ki rieh 
Ha dur ban paw ynda baroh khatsaw 
Kin sngap ban sngew sawa, ban pei ka phang. 

“Ale. Hynnin kren briew u ngap; to sngap 
U sim u kren Khasi tiak tiak. Ko sim, 

Kin sngap, kin sngew, la bang ne jew, to kren.” 

U Kili u ai hukum baroh ki dei 445 

Ban thew ban woh ia nia jutang ba mih. 

“Ko khun ka Bneng ! Wat bud tynneng. Haw 
Hima thymmai lashai. Phin i kan roi 
Kan i'ar ha ri thymmai ban seng ma phi. 

Phim tfcait ka kiew mynmiet ka hiar mynstep ? 

Ilangnc to shong to sah, to trei to ktah, 

Da pun da kha hi kein ban roi symbai 
La jong. Phi tang shu pom tang nub tang jri 
Phim hap kiew shuh shatci,” Kumta pynshoi 
U Jom ha dur Moina, jubab u ap. 

“Kumno kumne : u ngap, u skain, u sim 
Ki kren Khasi khlem wit ?” Kylli u Kni. 

“Ngi sngew. Tang sur ka heh ka rit kat kum 
Jingheh jingrit jong ki.” Bynrap ka Buit. 

“Ngan ksih, ngan ksih,” bymgem u Bor; “balei 460 
Baroh ba don thapbniang ia ngi ki wiang ?” 

“Ap B6r,” ka Buit ka ban, “ha bneng u Blei 
Phim pat iohi mo B6r bym don ba ksih ?” 

“Kein n6h. Ngan wdd kumno ine i sim 

In sei shuh shuh ki nia.” Kumta hukum 465 

U Kni. "Yn pom daei, me ong ?” u twdd. 


seng 

450 

455 

Moina thapbniang u siang bu sngew ka biang 
Lynti ban kdew jingkieng kumno ban pom. 

"Kine ki dei ki tiar : Ki wait, ki sdie; 

Baroh ha kti jong phi. Ynda u dieng 470 

Ba phieng u dkut hi tbuk; jyrmi ba sah 
Shaldr un tlor khlem b6r : ka rong ka rup 
Jong ki kan kylla dur Tynrai ki sah; 

Kin mill lung biang, kin long khatsaw 
Ki tnat. 

Kine ki tiar ki pom baroh, 475 

Ki ot baroh. La trep to seng da dieng 
Da sieij : kine ki tiar jong phi ki nep; 

Shim kcih, ko Kni ki khun ka Bneng : khubriew.*' 

Moina u h<5r shaphang Diengiei ban trei 
La kam bu ang ha sla pyrthei; hynrei 480 

Kiwei ki khrei ki h£r bad per ha suin 
Ki skuin hukum ban ioh nu Jom Rekha 
Kumno ia khun ka Bneng yn leh hadicn. 

Ki khatsaw ngut ki shong dorbar ban rai 
Ha trai tang nub tang jri. Rangbah ki peit 485 

Atiar ba buh ki ksuid ki khrei ban dei 
Sohpdung. Juk maw„ juk nar ne juk aiu 
Kata ? Longshwa u ksai ba shai kirn ai. 

U Kni suki u i ki khmat ba khih; 

“Ale, ngin lum ngin lang ki nia baroh. 

Bu ngap, u skain bad sim ki stdd ki sian; 

Ki kren ka ktien Khasi kum khtin ka Bneng/' 

“Nga kwah ba nga heh ksah ban ksih ia ki; 

Ka Buit, phi sngew, batai ka ai ym don 

Ba iap hangtei.” U B6r sha Buit u peit. 495 

“Wa ! wa ! Balei ?” kylli u Deng iu Duh, 

“Ki jah baroh bad sim bad skaih ? Balei ?” 

“La thngan la sliang lehse”, jubab u Dull. 

Mynta te khrui bad rang bad thei ki ieng 

Ha trai tang nub tang jri. Khatlai ki phai 500 

Shu Khi rangbah. “Kumno kynthei phi khein; 

Ngin leit shatei kham kloi ?” Kylli u Khi. 

Khiem ap kynthei ban ai jubab, u Bor 
U ang : “Sdang shwa ka Buit”; sha ka u phai. 

“Ngin kit ki sdie ki wait shatei shu Blci ?'* 505 

“Hangno ? Kino ? Long mo ban peit kynthei ?” 
Kumta kylli ka Kor da ka akor. 

“Khie Bor ! " hukum u Kni, “Pyni ia ki”. 

“Kine ! Ale ! Peit mo ! Ban dkhat Sohpet 

Ka bneng; ngim hap kiew shuh shaneng.” Te dheng 510 

Ki ieng. “Ban kit baroh, u Bor un bah.” 

“Mynmiet ban kiew, mynstep ban hiar la thait 
Shisha. Nga kwah ban sah ha sla khyndew 
To sngap, to sngew.” Kumta ka Nia ka sdang. 

Baroh hynriew kynthei ki khlei, “La thait.” 515 

“Hei hei ! Kynthei la dei ban thait ban lwait; 

U Syiem un wad ia ngi ! ” Kyrhuh u Kni. 

“Phi nud ban sah para kynthei; ngin kiew ?” 

Katba u peit markhmat, kynthei pyrshah 

Lu Kni ki ieng la kum shipai ka ri 520 

Thymmai. 

“Ngan sail/' u Nah jubab u ai. 

[ingshai ba paw na khmat u Nah ka jah; 

Bad kynthei briew u jied ban sah, ban shah. 

“Nga ruh,” u jied u Duh, “nga juh ban luh 
Khyndew; bad ki ngan sah la bang ne jew.” 525 

U '/aid icng lain; kynsan ka lip ka main. 

U Khi rangbah u i tang ian ki sah, 

“Ngin lch kumno ?” U phai shu Bor ba ksah. 

“Ki bun ma ki. fingkieng ngan pom; kim dom.” 

U Bor sha sdie bad wait u iaid pynstet. 530 

“SMm Nah, shim Duh; ale ngin khet ban lait 
Ka kiew shatei.” Bhut bhut u pom, kiwei 
Ki rang b J a jied ban sah ki tur khlem ur. 

“Kin iah, kin jah, lada ngam sah. Tang saw 

Kumno phin leit ?” <d iu Khi u peit, “Ale ! 535 

Phin i la dkut arlat ?” U Bor u pom; 

U Nah bad Duh ki pom kumjuh ban dkut 
Tang nub tang jri. 

“Me Bor!” Kyrhuh u Khi; 

“Kumne me lch T* IJ tur shajan; bad thui 

Sobpet bla khet u dkut. Dui dui ha suin 540 

U khih; lynti ka lydr u bud; sahit 

Ka jingut. Ka suin ka Yam; sawa ka riew 

Ha sur ba ngiew; kuli ba lieh ki bom 

Ta khun ka Bneng ba kohnguh bieit Yu sim : 

Ka dur bu Jom u shim. Pyrthat la bniat 545 

U nang kyriat; dar dar u tied dvngkhong 
Tang nub tang in. Lep lep ding bneng ka bam; 

Shen shen dyngkhong ka kylla dpei. Shano 

Khatsaw ki tnat ki wad ? U Ksuid u khrei 
Ba shun i’u Blei u shct. Tyngheng ki ieng; 550 

Ki khun ka Bncng. Dui dui ki i jingkicng 
Ka khih shaphang ba bch ka ly£r ba phdr. 

Ki ksuid ki khrei ki wan na lum Diengiei; 

Ha dur ki doh, ki sim, ki skain, tliyllah 

Ki boi ia briew bla duh jingsbai ka Bncng. 555 

Ki dait, ki kjit kat kum hukum u lom. 

Jingma ka ap ? l\nga ka bat la nga. 557 

( 1983 - 1996 ) 




Ka Jingthir Nia 


KI BRIEW ki la nang roi ha pyrthei; bad ki ksuid 
ruh ki la trei kam bba. La bun ki briew kiba ioh pang bad 
kiba iap ruh. Ki briew ki la nang lut ia ki kam nurok 
baroh ba ki ksuid ki lah ban leh. Kaba kane ka kitab ka 
pyni ka long ba khyndiat ki ksuid ki shah pynshoi sa ha 
ki briew; bad ki briew ki thong bainong ia ki ksuid. U 
Joni Rekha u shai ba ki briew ki la kham stdd ban ia ki 
nongbud jong u; da ka jingkwah u Spai ban lcit phai, u 
ruh u rai bad u her soit sha ri Myngkoi. Burom u Join bad 
burom u briew ki jah. U briew u ap ia ka sngi ban wan u 
nongjop. 

KITAB V 


BYM PAT poi bncng ngam tip daei ki bam 
Hangta. Ha ri thymmai ki lap ki soh, 

Ka kait, ki jhur katba ki ang ka mon. 

Ka um bym mgad myntlang ki tong ki dih 

Ban khlain ka met. Ka Iyer ka bch hir hir; 5 

Kir kir ki khih kynja ba mih napoh 

Khyndew. Ka sngi ka shai, kumjuh u bnai 

Bad khlur ha por bu Blei u buh ryntih. 

Nang bun ki snem, nang bun ki sem, ki trep 
Ne skum ha ri thymmai. Bynriew nang roi 10 

Shano kin poi ? 

Ki tip kham bha, lehse. 

Ki tip ? Ka thngan, ka diang, ka shit, ka khriat; 

Symbai bun jait ki rep ki thung, ki ot, 

Ki kheit ban im. Khyndew ha ri thymmai 
Ka long ri raid; bynriew u rep shyrti; 15 

U thaw ki wait, mohkhiew, tymem, tari; 

U thain ki shang ki khri, ki sup, ki thiar, 

Ki pdung, bad kat kaba jingim ha ri 
Thymmai ka kdew lynti ia ki. Ym pat 
Don khiew, ne pliang nyngkong, Ka ja, jyntah 
Ha sieij ki shet. Ban bang jyntah dpei sieij 
Ki jiar ki shet ki jhur bun jait bun sker. 

Ynda la thait ka kam pom sieij, khcit sla, 

Kham tam mynlyi'ur, bu slap u jur. Ki thaw 

Ki khiew ranci, pliang dicng kat kum jinglieh 25 

fingrit ki kam ba shah ha khmat jong ki. 

Suki ki mih ki kum ki khra; ki klong, 

Ki skaw ki sdang laid kam ha khrum ka bneng. 

Bla slen !; ; shong pyrthei, bynricw u ngiah 

Phet shnong sha ba dang rbcn ka khlriw ka btab 30 

Ban rep shyrti. Ki ngiah ka kit ka bah 

La turn la tam, la khun nawei shawei. 

Ki skud jaka ban shong dara shi rta; 

Ha por jong ki khvndew ka dang pahuh. 

Shi ling ki lab ban kam bun lum, bun wah: 35 

Kharai, ne duid, ne wah in long u pud 
Hyndai. Ym don ba kwah, ba rhah ba threw. 

Ban ioh marjan ha por shitom shipa 

Ta khun mih ring ki shna ki trep thvmmai 

Haian jong ki. Ki w£r ki lok ba mon 40 

Ban seng shnong rit ban shngaih ka leit ka wan. 

U Spai shu Tom u leit l’athuh khana 
Ta jingkylla bu i da khmat la jong, 

Da shkor bu sngew. “Kajia majia kan jia; 

Namar bynriew la roi. Khot noh ka Tap.” 45 

“Ka Pap ka leh ai'u ?” kyrhuh u Jom. 

“U leit Paidbah u leh ai'u ?" jubab 
U pan. “Tathuh suki me i kumno ?” 

“A syiem kynrad ! Ba bun bun spah ki snem 
Ki shah i'a sngi, i'a Iyer, ia slap kim treh 
Shong shuh sha skum ba shna ki ksiew pateng. 

Ka snieh ba paw shabar; ha khmat, ha kti 

KITAB V 


Ha kjat ia sncp u dieng tymmen ka syriem, 

Ki kicw fca kliar u lum tang nub tang jri. 

Ha tbian ki dern; ki i bym don tnat lung 55 

Ba mih. Ki khmied sha suin; hir hir ki thrang 
la khmat u Blei ban U Spai u ai 
Jubab, u ban, “Khot noh ka lap. 

U Ieit. 

Paidbah u her kylleng ban ap lano 

Bynricw un bcng hima sima ha sla 60 

Khyndcw ne snieh pyrthei ha khrum ka bncng.” 

“To wan ko lap, pyndcp la kam bla khlci/’ 

U Join u kbci. “Kan her ban wan. ,, Ki khmat 
Pung Thadlaskein hu Spai ki pcit, shyntur, 

Ki tmaih, khohsiew ha duslur rim ki riew. 65 

“U Ich Paidbah, bhata un sah um lah 
Ba stem un shem ka p6r kan shim ban wan. 

Kumta kan long; ia dur bynriew un phong 
Teng khat ba kan laid iew ka nia nurok.” 

U Jom um hun thaphang kita ki briew 70 

Snep dieng, u pan jubab : “Ki leh kumno ? 

Ki thrang, me ong, ban i ia khmat u Blei T* 

“Kumta kynrad. Ki thung bad jri bad nub 
Ban ioh kicw biang ban sngap ka sur ba syiang. 

Te jrain pyrthat khlem slap u tied, te bak 75 

Shane nga wan. Imat ki ang ban thung 
Jingkieng thymmai. Riew snieh sncp dieng ki bdm 
Tang ja bad jhur; kim dih na wah, ki pung 
Ki tih. Ka um jingklet la khlei ha wah 
Ba tuid; tang riew thymmai ki dih ki klet 


80 



KA BUR0M BA LA JAH 


Syndon ia puriskam riew rim. Ki bam 
Jait doh ba long ban lait ka kpoh. Hadien 
tashoh khlem pep kin leh tang leit Paidbah 
Un jop. Kin bam da kam bad ktien ia kmic 
ta kpa, ia para briew baroh bym treh 
Pyndem ha riew minot, ha stad, ha jhad 
Ka juk thvmmai. Ngam don kam shuh hangne; 
Sha myngkoi ngan leit phai; phah noh in nga.” 
Kumne u Spai batai u ai , leit phai 
Sha ri la jong u brai, ban ap u btai. 

“Ap me ! Ngam tip, nga ruh ngan hud ia 
Lad a la stad palat bynriew.” Kumta u Jom 
U krcn 'hi Spai. “la wan nia pha. Khyrwait 
Kumba kular pha ai nvngkong ka bngi.” 

Hukum i'a tap u ai, “Phan sab hangne; 

Phan i'oli ka bor ban poi kyllcng pyrthei 
Kular bln khlei kan ym scp ei. Khvrwait 
Ta bun hajar shi sngi.” 

“Kynrad ! Marwei 
Ngam lah. A ba u syiem un nhah baroh : 

Lalot, ka Pap, u Khwan, Bhhni, ka Tull, 

Kiwei ki bun kiba kular ban ktah 
ta briew bla ngop ha sbangkhnwiah jong phi. 
Kin trei ma ki na khmat, ngan trei khatduh.” 
Kumta ka tap ka pynkynmaw iu Jom. 

Kynmaw bu leit Paidbah u ong bym bit 
‘Ban tur dusmon/ “ 

U Tom u kbci na lu 
Diengiei ; “Nongbud jong nga, ialeh ! ” 

U phah i'a tap bad Spai ban leit trei kam. 

Ki ksuid ha dur ki skain, ki thliem, thyllah, 

Ki kyieng, ki dkhi, ki khniang, ki ksi, jynrein 

Ki ktah i'u briew. La ieng ki nier ha bri 

Kylleng. Ha khlaw ba jngum ha lum la ieng 

Shiah keng ba meng, dieng Kain ba skuin, bun bah 

Kynbat ba ma ban dkhat. Peit mat bynriew 

Ba Pang ka ktah la met, mynsiem, jingmut. 115 

Ka wan nabar, ka mih napoh, na bam 

Na dih. Jynjar ka sdang khura iu briew 

Ha khrum ka bncng. Ka tieng ka smieij ki long 

Ki lok ba fall ban lap kylleng khlem lut 

Baiseng. Ba ktah kitei la dei ban sei 120 

Ka stad ka tip; kaei, mvnno, hangno, 

Kumno, rrnmo, dano, balei ? Jubab 
Hap ni ha para briew la bha ne sniew. 

fingiap ka sdang khyrwait, lyndang, lyngkrang 
Kyllon khunlung bad riew ba syriem snep diang 125 

Tvmmen ka snieh. “Balei kumne ?’* Kylli 
Uwei. “Phim sngew ba jlew ki ksew na khlaw 
Hynne mynmiet ?’’ Kylli phikir kylliang 
Ka tnga. "Phi tip kein kpa ” ka btcng ban shai 
Kan leh a'ni mvnta lada jia biang: 130 

“Hvnnin i khla ba rit i rung ha lung; 

I bam ki khnai rit khmat; i pah de miaw 
Bad leit sba khlaw; hangtai ka pah ngaw ngaw.” 

“Ngin buh habar ka khar, u khaw, ka ja 
Te katba bam pynjuli ban dem; ynda 135 

Ngan wan ngan kem bad set ha scm kham slem.” 

Ki mrad bla mad ka bam bla earn, ki sim 
Ba puh ki juh; baroh Khasi ki kren. 

Nang bun ki sim ki doh sha trep ki briew 
Ki kiew; ki dem khlem sem bun spah ki snem 

Ha kper u khun bynriew bym lah ban jdr 
Kyrteng. Ym stem ban sngcw ba jlcw ki ksew; 

Jingmut bynriew u batai hi. “Kan sar 
Ka lap ia new rangbah iliynrang kynthei; 

Lehse la dom ki blei. Ngi sngew uwei 145 

U B’ci haba la shlei jingdom dar dar 
Pyrthat u phah ban tied. Ki blei la dei 
Ban ioh ba kin kyrdoh ban im ja kpoh.” 

Rabun, Homi, Soro, Mondon bad On 
Matli ki ich, longdicn ban ioh •'Vrpgiew 150 

Rich tngen haba Khasi u kren khana 
Shaphang ki blei ki dken. Ka kren kunok. 

La thok nc hok, ka rui; ka khia ka khriam 
Bynriew u tip na jingphohbnicw. “Kane 
Kam long”, uwei u on*?. “Lyngdoh ngi dei 155 

Ban don; ia men u Blei ban wad, sohsat 
Un law na rit bad kbraw.” Suki suki 
Baroh ki ihnong ki ioh lyngdoh. Ka khan 
Ka beit bun spall ki snem Hvnrci bla tici 
Ka Pap, tang hieng ryndang bad don jingnang 160 

La long ban paw halor duwan kyntang 
Ka shnong wat Ja jingleh, jinglong khongpong 
Ki laid sarong. Ha Lim, Lalot, ne Brai 
Riew niam ki dem; nang lait nawei nang ngat 
Hawei; ki sngew ba kam lei lei. Tang biang 165 

Ka niam marwei ki nongwdd blei ha snieh 
Pyrthei ki sngew Ja dei ban bun ki blei 
Ban da ban shan, ban rap ban tan ha khen 
Ba jngan bym kup ka khan. Nangno ki wan 
Ka Pang, Jynjar, Sngewsih ruh bad Khuslai ? 

Ka Sngi, u Bnai, ki Khlur ban paw kim shlur. 

Ha dum ngaiii ngaiii ka Duk ka dain; ka lap 
Ka sar. U Tcit Paidbah uba kwah rhah 
U ioh ka lad bu wad naduh Myngkoi bynriew 
Un mad. Ynda ki briew ki thung sa syiem, 175 

Soidar bad scng sorkar dorbar ki lum. 

Ka dicng hangno, u kseh hangno ki khmat 
Ki pcit kMem i ei ei ha snieh pyrthci. 

U maw shamok, kynphad shano la eh 

Ban lap. Ki kpoh khun rit ki rwai khoros. 180 

Jongno dohnud bym pang haba ki khun 

Ki kvaug ? Ka Iyer ba beh jai jai rhi sien; 

Mvnta ka rat ia dieng, i'a hiut ia nier; 

Kumta iu briew ka pynma bum i 

Ba rich ka Sngi, um shai ba rieh u Rnai t 185 

Ba rieh ki Khlur; kat shaba tur u ur. 

“Jingshai, jingshai ! ” sur briew ka riew; 

Ba ngiew ka dum u briew u wad iu briew. 

“Jingshai, jingshai ! ” u pyrta shnong, u laid 
Lymmuh lynti ka dong. Marjan ki mih kumjuh. 190 

Bym don jingshai, ki laid adknr; hvnrei 
Uwci iuwei lymbub khlem mut. “Jingshai, 

Jingshai \ " ki pyrta lang “ia pha ngi brai," 

Haba i’a kyang ki riew shynrang, sawa 
Ka prong na sbnong sha shnong ban shong ha knor 195 
Rangbah kim lah. Shabar ki mih, “Jingshai, 

Jingshai ! " Baroh rangbah ha ri u briew 
Ki kya Tl g ban ioh jingshai. Don ruh ba rwai 
“Jingshai, jingshai, ia pha nga brai : wan noh ,> . 

La, tu do mi la, si, la, mi, do, ti, la. 

Kumta da sur ba blaw, pyrta khyndiat 

Tylli ki shnong kat kum jinglong jaka 

Da sliong ba sah lria ki. Savva ka riew 

Nawei : “jingshai, jingshai” kim nang ka rwai; 

Lcilieh ka ba iu bricw svrngiew jingshai 205 

Na iiiin. Pyrthat ha shnong ha thaw 
Bnroh ki ksch tvmmcn u thang; ka rhem 
Ka ding, nangta ki rah symbai sha ling. 

Ki lap niu ? Baroh ki lap khyllab. 

“Kim rich na ngi : u bnai ki khhir bad sngi; 210 

Hvnroh ka nguid in ki. Kin lait na kpoh 
long ka tang khot ki *yiar, ki sim, ki mrad.” 

Knm'a balai u tvmmcn tarn ha ri 
Thvmmai. “Tawad ki wait, tari, ki tin: 

Taticd lvidtih Hvnroh kan prie i’a ki.” 215 

La ricw khriang khriang. khrang khrang, 
kdiang kdiang, kdang kdang, 

Kdung kdung, kdeng kdcng kvllcng ha khrum ka bncng. 
Savva bvm pat iu snecw ha sla khyndew 
Ta sim i'a doh ka pynsngap noh baroh; 

Kvnthei, khynnah, samla ki rah la prew; 220 

Phyllaw ka shai. Khynnah ki shad, la khmat 
Ha tin, ha nar nonglied ki pcit ban nang 
Rukom ha por la iong, long katba long. 

Ramew ka btai ba slem ka Shai ban phai; 

Ryngkew u jew bu sngew ba jlew ki ksew; 225 

Basa ban da na lieng na ma teng khat 
U kylla khla, teng teng u labasa 
Xu briew ubym lah shuh shalor ban kiew. 

Tang pah ki mrad bad siaw ki sim, suki 
Jingshai bla rieh ka mih. “Ka Sngi, ka Sngi ! ” 230 

Pyrta uwei, “Jingshai, jingshai ! ” kham heh 
Mynsiem kynthci khynnah kyndeh kyrbeh 
Da kmen; hynrei kim lait ka kren ba khmat 
Kam i hangno ki khun, hangno tynimen. 

Hapoh ba dum ki ktba katba ki ioh; 235 

At sa ka kpoh bad sngoh ka khlam ka ngoh. 

U Blei nangtei u i synei bu dei 
Nongthaw ba khraw la doh, la dieng, la maw, 
la katba briew u ang ha sla khyndew. 

U Blei u rai ban bthah du mrad; hyndai 240 

Ki mrad runar ki dem ha u mar mar. 

U phah puri la jong ha shkor masi 

Bnn ong : “Ba kin im slem to bthah kin shet 

Shi shier mynstep, shi shier mynmiet.” U Jom 

U sngew. Ya dur tyngab u shim. Ki dkhap 245 

Masi u puh. La ihoh ka bieit; u sngap. 

“To leh ko lok masi don bok ban kit 
Khubor shu briew; to leh kane shi sien; 

Pyrkhat ! Kumno kin kdang shi shier shi shier 
Ki ling bun khun bun ksiew ? To ong shi ser. 250 

Kin kdang, kin dap, kin im kham slem ha ri 
Jong ki. Khyndiat ka bam, shaei kan ngam ? 

Lcit suk, masi.'* U slap u ther, eri’ong 

Emgit, pyrthat u tied, ka suin ka dum 

Tang dep masi khubdr pyrdet hu briew 255 

Ban ai. Sohpet la dkut, ka Bneng ka thut; 

Nang roi ki kam nurok la sngew shyrkhei ! 

Ba thut u Blei, bynriew um pei. Ka Yap 
Ba kit la briew ba ktah ka Pang, Lalot, 

U Ren, u Rih, Trongbah, Rwaibah ki rah 260 

Atiar la jong. Ka Tap ka rung. Ki blei 

Nang bun ha man ki shnong kumno kin long ? 

Haba ki ksuid ha dur ba pher ki ther; 

Bynriew um tip uno u khah uno 

U sder. Dutn buit katta; kumno un jler ? 265 

Kajia majia, bad suba sniew ki phuli 
Syntiew; la bun ki briew kiba phohsniew. 

U leit Paidbah burom u kwah u paw 

Khah khah ha kat ba rhah ia bhah bad spall 

Baroli ki sien ha jingphohsniew u riew. 270 

Na u bynriew u tip bu Jom kwah thorn 

Um lah tip lut, poi lut, i lut un thut 

Shi sien ka sngi ynda bynriew un tip 

Ka main jong u kan lip. Laitluid ki ksuid 

Ki kwah. “Tap te um iap; hynrei un phet.” 275 

U leit Paidbah u thad ia la kynrad. 

Kumjuh u tuh dohnud u nongphohsniew; 

“Kan slap ne rang lashai ? Jubab to ai.” 

Nongthiah u kren nima, kyndit ka tnga; 

Ka peit pyllew ban sngew badno u kren. 280 

Une ka i, khur khur na u ka sur 

Ka sngew; ki khmat ngaih ngain ki khang jingshai 

Ban rung. Namar bu kren ruma u tnga 

Kynthei ka phu ia ding ban khapbrip biang. 

Ka sngi thymmai ka poi bu syiar u put 285 

Turoi; rangbah sha bri ban poi kham kloi 
Ki pan ka ja ka jhur na kat ba dei 
Ban ai, kynthup ia tnga bad pyrsa kur. 

Nang bun ki snem, nang rben ka tdem ha them 
Bad !iim ka ri thymmai : Lalot, ki sbai, 290 

Bbhni, ka duk, atkbu, ka pang baroh 
Ki ang; jynjar, khuslai, u Brai ki bud 
Nndien. Bvnricw nang roi kat shaba poi; 

Bun eh kynlhci. shynrang khyndiat, ka Lim 

Ka lap lynti la kam ban irci ihikna. 295 

Ki ksuid bvm i da khmat ka lad ki wad 

Ban ioh bciliui cilcha nu loni Rekha; 

Kbam eh ki Irci; bynriew bla bun ha sla 

Pyr.hei ban ngop ki dei. Lorgshwa ki khet 

Sohpct, khana kim klct. M<ri khubor 300 

Nu Blei pyrdet u brct, u briew u klct 

Mr no un phct. La kdang, la pang, la nang 

Ne stud. Bynriew dcrbar phohsniew u lum. 

B noh ki riew rangbah ki (ang, khynnah 
Sh>nrang kumiuh pholruicw ki sngap kynMiang 305 
Ki sdang batai kvlliang katba ki nang. 

“Khubor ba ngiew ia khun bynriew; ki khrei 
Ki leh don bor, ngin stai ngi tlor khlcm dor/’ 

Batai kyllum Rangbah kawei ka shnong. 

Ki shnong baroh ha ri thymmai dorbar 310 

Ki lum; batai ki ai ba shai kum bnai : 

Pyrthei kan sniew ! Ha kttiid baroh kynnoh 
Kynta ki bret. “Mem dei u briew, khynnah ? 

Me pat kumno ?” Kylli Rangbah kawei 

Ka shnong? Khlem ioh hukum khynnah kim lah 315 

Ban sbur khyllah ha khmat rangbah. Shyntur 

Ki set. “Ma ma, ma nga shisha nga phla 

Ba nga phohbha. U fom Rekha u khih 

Pisa ban i i'a dak bum tam palat 

Jingstdd u khun bynriew.” Khynnah u ang, 320 

"Me mut u syiem ki ksuid ?" kylli ka tuid; 

"Uwei u briew ha jingphohbha ha nga 

U bd jingshai. Ki ksuid kin sah, u lorn 

Un jah. Kynrum kynram kan kam la nam 

Ha sla pyrthei.*' Khlcm kren shibun 325 

Baroh ki hun; hynrei "Me dei ban bteng." 

"Tasngeng, tyngkreng, tyrkheng nga i'eng hapdeng 
long phi ki kni; ngan bteng. ‘Ym slem ki sneirT 
U ong, ‘kynrum kynram ba kan jyllei 
Ha snieh pyrthei. Hadien kitei nongjop 330 

Un paw ia briew ban pynlait mraw. Un iuh 
lu ksuid u khrei kat kum hukum u Blei.’ 

U jah de jlang, tyngheng marwei nga ang." 

"Ka mut", batai Rangbah ka shnong, "jingsnicw 
Kan kiew. lingbha ngin wad ban lait shah thdd 335 

Ha kum uta u briew.*’ Dorbar phohsniew 
Ka wai; hynrei kynrum kynram baroh 
Ki tieng katba ki leit sha iing la jong. 

U Spai ba sngap na rieh na rieh ha dur 

Ka thapbalieh u her kyrkieh shu Jom 340 

Khubdr ban ai. Bu roh i’u leit Paidbah 

Ki ksah u Jom ki khih; khriaw khriaw la riew 

Ki tmain barim jong u. U i’aid keng kcng, 

U kren heng heng khlem meng. "Me tip hi keih; 

Shi sien ba shnong ki shong dorbar dorsha 345 

Synshar paidbah kin kwah. Shata un sah 
U leit Paidbah." U shong bad ong, "Ka long. 

To shim ha dur me kwah ban phong : pyrjong 

Ruh long. Kylleng ki shnong men shang, khubdr 

Don d6r men ai” U Spai bym btai u smai : 350 

“Phi kwah ngan sah bun spah ki snem ngam dem.” 

U hdr, u per ha \y6r ba ph£r; h6r h£r 

U ma i'a sim bym sang shyntur ban ang 

la kynja khniang. U lap aiu ? U hap 

Ban ap bun spah ki snem ban shem hangno 355 

Ka mon bynriew ka dem. Ta kam ki ksuid 

U peit ang muid; “Katne ki lah, aiu 

Ngan kwah ? Ei ei ruh em. La thait la Iwait 

Ka shang ha dur kiwei. Ngan leit shu Jom.” 

“Me i aiu ?” dawa u Jom Rekha. 360 

“Pynhun i'a phi nga dei ban khlei, phin pei; 

Phim shim balei ia dur ba ph£r bad h£r 

Ban i ma phi da lade hi ?” Kumta 

U Spai jingmut u ai; urn kwah leit kai 

Sha shnong ba shong ki bah ki kong. “Tang me 365 

La biang.” Ba slem ka sah marwei, bym dei 

U Blei u Jom sngew sarom khleh dom 

Bym don ksuid shuh ba leit iathuh khub6r. 

“To kren ! ” Hukum u ai iu Spai ban shai 

Lynti bun shim, kylluid ne khim, thymmai 370 

Ne rim. U Spai bapli u kren suki 

Ha khmat u lorn ba un kynmaw jiwnom. 

“Nga i kumne", u sdang ban ang; kyndiang 
La shk6r pynshah u Jom. “Ba kan shai kdar 
Khot noh dorbar. Ym don sakhi mano 375 

Ka nia ban pdiang ?" U Jom u kbei dorbar; 

Baroh ki ksuid ba don kyrteng kim poi, 

Ki ksuid ba trei mar jan ki poi kloi kloi 

Ba sngew kynjah sur kbei, lehse ki dei 
Ban shim hukum thymmai bu Jom un ai. 

“Burom jong nga la jah; kim treh ban wan 380 

Paidbah ban sngap nu Spai khubdr bun ai. 

To Spai, iathuh ia katba don hangne.” 

Kumta hukum u Jom ba poi tang ksuid 
Ba trei la kam hajan u lum Diengiei. 385 

U Spai de jai u sdang ngang ngang u iai 
Pyrshang kyrngah la khlieh da jew. 

“Kynrad, nga rai, nga dei ban wan shong trai. 

Ki briew ki roi palat, ki stdd palat; 

Syntiat la nang kynthei, shynrang, khynnah 390 

Kumjuh. Tania, i'amai, iashoh iadat 
Ki jia hangne, Tynneng ka jur. Khun rit 
Hap long lymbit : bad sim bad mrad hajuh. 

Kham bun ki rep, ki thung ki tep; khyndiat 
Ki leit lum sbai na shnong ba jngai kiwei. 

La skum thymmai ki seng kylleng ki shnong 395 

Ba hap sah miet. Ban juh ban jem ? Ki dem 
Ban tyrwa bniat hati ba dang ha khlaw. 

Ka meng ? Ki kren heng heng. Tu kpa, hi Kiii 

Ki shri; bad kren da bniat; ‘ka juk thymmai* 400 

Kyrteng ki ai.” 

“Tathuh shuh shuh, nga ruh 
Ngan rai.” Dawa u Jom Rekha mynta. 

“Ba phi hukum ngan bteng; ma phi ban sneng : 
Bynriew kim sngewthuh shuh para ma ki. 

Ki klet ki sngi kumno jingim ki sdang.*' 405 

“Ki ksuid kynthei ki leh ai'u ?** U Jom 
U pSn jingtip bun rai i'ano un mai. 

"Baroh ki i'ai minot sha thong ki kot; 

Ka Tuh ha dur ba pher kat kum ki briew; 

Ka Lim ka dang kham st£d kham nang, la bun 410 

Ba dem ha ka; ka Pang, ka lap kabu 
Ki ap — baroh ki trei mian mian da sian. 

Kynrad, to phah ngan phai shnong trai lashai; 

Hangne ? Ngan nai. U Brai u shah pynshoi 

Hu briew ba kwah ban mad khyllah jingthiang 415 

Ka samla briew da d6r ban siew; ki thong 

Ta Pang bad lap da snam ki sim bad mrad 

Ban ktah ia kat ba shldn pynwit ia ki. 

La bun ki ksuid ba leit phai biang sha ri 

Myngkoi bla jur ka shah pynshoi hu briew. 420 

Ki i ka pait ka pra bym tip ha lew 

Thala. Pynat shyndum, ki iaid kdum kdum t 

Ki kynjat dw3r, ngur ngur ki laid khlem ur. 

Shuh shuh, kynrad jong nga, nongjop ki ap." 

"Me sngew shisha kumta ?" Dawa u Jom 425 

Rekha. "Ka sngew te phi ka jew ia ngi. 

Ka iam, lynniar, ka pyrta khun khyllah; 

La tieng ki ksuid bym tip kaei kin leh. 
lu Ren ki mane thlen; ki ai kyrteng 
Ha ktien Khasi ia ksuid ba khrong ba shong 430 

Ha shnong la jong. Kynrdd ngin wdd hima 
long phi. Kiar noh ka thma. Ia noh sha shnong." 

U Jom u kren heng heng ha khrum ka bneng : 

"leh kein bynriew un roi; um tip shano 
Un poi. Sngew rem : pynshoi sha nga kin bret 
Katba ki lap ki buit na para ksuid 
Lada un ioh ia nga un nguid kum dud; 

la nga ma me, bad phi, phin bud, wat ndd 

Hangne ban sah. Ngim ju iashoh iadat 

Ha ri la jong. Ngi ieit burom kylliang 440 

Khlem thngan khlem sliang. Ta noh ! ” U jaw 

Ummat, “Baroh bym poi dorbar, shai kdar; 

La ioh ki tdong ba jrong ha bun ki shnong.” 

U h£r da rem ban wad la krem ban thiah 

Ban dem. U Spai bla btai ka sah bun snem 450 

U bud. “Kham kloi ! ngin ap ia briew ha ri 

Myngkoi.” Ki ksuid ba poi dorbar ki bud. 

Uba pyniaid dorbar rangbah ki shnong 
U sngap ki mat ba buh kiwei, u kren : 

“Shano burom longshwa ka jah khyllah ? 500 

To im kumba phin ioh ka nong khlem khrong; 

Ban bam da ram hadien ban siew ka sniew. 

Ha bym lah siew wat thok ia para briew. 

Ynda jingshai na Bneng phi ioh to ai 

Ka nguh ka dem ban phuh ka ting ka sem.” 505 

Haba burom ka jah, ka jah, ka jah ! 

Kumta burom u Jom bad briew ka jah. 

Nongjop lano un paw ? Bynriew u ap. 508 

